《送何邦彦佥江西宪初识面数日告行》
明代·罗玘

已成新相知，忽作新别离。
始知别离早，更觉相知迟。
程孔暂倾盖，不在多言辞。
高枝有鸣鸟，如进我酒卮。
酒尽子当去，依稀各天涯。
豫章古水国，其下蟠妖螭。
请出匣中剑，一一剸刲之。

作者简介：罗玘（1447年-1519年）字景鸣，号圭峰，学者称圭峰先生。江西南城睦安乡磁圭人。成化二十二年（1486年），乡试第一第二年考中进士，被选为庶吉士，授翰林院编修，进侍读。著有《圭峰文集》《续集》《类说》《圭峰奏议》等。